Vryburg
Vryburg on linn Lõuna-Aafrika Vabariigis Loodeprovintsis, Dr Ruth Segomotsi Mompati ringkonna ja Naledi valla halduskeskus. Linn asutati 1882. aastal buuride sõltumatu riigi Stellalandi pealinnana. 2011. aasta rahvaloenduse andmetel oli Vryburgi elanikest mustanahalisi aafriklasi 40,82%, värvilisi 37,58%, valgeid 17,72%, India või Aasia päritolu inimesi 3,15% ja teisi 0,72%. Afrikaani keelt pidas emakeeleks 56,33% inimestest, tsvana keelt 33,04%, inglise keelt 6,35%, sotho keelt 0,87%, koosa keelt 0,54% ja pedi keelt 0,50%.